

**ประกาศองค์การบริหารส่วนตำบลลิพัง**

**เรื่อง  สอบราคาจ้างโครงการปรับปรุงผิวจราจรแอสฟัลท์ติกคอนกรีต**

**สายสามแยกบ้านลิพัง-สายสี่แยกบ้านลิพัง  หมู่ที่ 1 ตำบลลิพัง อำเภอปะเหลียน จังหวัดตรัง**

                   ด้วยองค์การบริหารส่วนตำบลลิพัง  มีความประสงค์จะสอบราคาจ้างโครงการปรับปรุงผิวจราจรแอสฟัลท์ติกคอนกรีต สายสามแยกบ้านลิพัง-สายสี่แยกบ้านลิพัง  หมู่ที่ 1 ตำบลลิพัง อำเภอปะเหลียน จังหวัดตรัง  ผิวจราจร 6 เมตร ยาว 225 เมตร หนา 0.04 เมตร พื้นที่ไม่น้อยกว่า 1,350 ตารางเมตร     ไหล่ทาง ข้างละ 1.50 เมตร ยาว 225 เมตร  หนา 0.04 เมตร พื้นที่ไม่น้อยกว่า 675 ตารางเมตร พื้นที่รวมไม่น้อยกว่า 2,025 ตารางเมตร (รายละเอียดตามแบบแปลนที่ อบต.ลิพัง กำหนด) พร้อมป้ายโครงการ งบประมาณ 870,000 บาท (แปดแสนเจ็ดหมื่นบาทถ้วน)  ในการพิจารณาจะพิจารณาในราคารวม

**การลงนามในสัญญาจะกระทำได้ต่อเมื่อองค์การบริหารส่วนตำบลลิพัง มีงบประมาณเพียงพอเท่านั้น**

**ผู้มีสิทธิเสนอราคาจะต้องมีคุณสมบัติดังนี้**

                   1. เป็นนิติบุคคล  หรือบุคคลธรรมดาที่มีอาชีพรับจ้างทำงานที่สอบราคาจ้างดังกล่าว

                   2. ผู้เสนอต้องไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทย      เว้นแต่รัฐบาลของผู้เสนอราคาได้มีคำสั่งให้สละสิทธิ์และความคุ้มกันเช่นว่านั้น

                   3. ผู้เสนอราคาต้องไม่เป็นผู้มีประโยชน์ร่วมกันกับผู้เสนอราคารายอื่นที่เข้าเสนอราคาให้แก่องค์การบริหารส่วนตำบลลิพัง ณ วันประกาศสอบราคา และไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมในครั้งนี้

                   4. ผู้เสนอราคาจะต้องไม่เป็นผู้ถูกแจ้งเวียนชื่อผู้ทิ้งงานของทางราชการ รัฐวิสาหกิจ  หรือหน่วยงานการบริหารราชการส่วนท้องถิ่น  ในขณะที่ยื่นซองสอบราคา

                   5. ผู้เสนอราคาต้องลงทะเบียนในระบบอิเล็กทรอนิกส์ของกรมบัญชีกลางที่เว็บไซต์ศูนย์ข้อมูลจัดซื้อจัดจ้างภาครัฐ

                   6. ผู้เสนอราคาจะต้องเป็นนิติบุคคลหรือบุคคลธรรมดา มีผลงานก่อสร้างประเภทเดียวกันกับงานที่สอบราคาจ้าง ในวงเงินไม่น้อยกว่า 435,000 บาท (สี่แสนสามหมื่นห้าพันบาทถ้วน) และเป็นผลงานที่มีคู่สัญญาโดยตรงกับส่วนราชการ หน่วยงานตามกฎหมายว่าด้วยระเบียบบริหารราชการส่วนท้องถิ่น หน่วยงานอื่น ซึ่งมีกฎหมายบัญญัติให้มีฐานะเป็นราชการบริหารส่วนท้องถิ่น รัฐวิสาหกิจ

ผู้สนใจติดต่อขอซื้อเอกสารสอบราคาได้ที่ ศูนย์รวมข้อมูลข่าวสารจัดซื้อจัดจ้างของ อบต.ระดับอำเภอ(ที่ว่าการอำเภอปะเหลียน ชั้น 2 ห้องท้องถิ่นอำเภอ) อำเภอปะเหลียน  จังหวัดตรัง **วันที่ 26 กุมภาพันธ์ 2558** และ ส่วนการคลัง องค์การบริหารส่วนตำบลลิพัง ระหว่าง**วันที่**  **27  กุมภาพันธ์ 2558  – 13 มีนาคม  2558** ในราคาชุดละ  1,500 บาท   ดูรายละเอียดได้ที่เว็บไซต์ www.lipung.com  เว็บไซต์  www.gprocurement.go.th  หรือสอบถามทางโทรศัพท์หมายเลข 0-7520-4435  ในวันและเวลาราชการ

**กำหนดดูสถานที่ก่อสร้าง**

**ในวันที่ 26 กุมภาพันธ์  2558   ตั้งแต่เวลา  09.30  น. –11.00 น.**โดยให้ผู้ซื้อแบบและรายการละเอียดประสานงานกับหน่วยงานส่วนโยธาเพื่อพาไปดูสถานที่ก่อสร้างก่อนที่จะมายื่นซองเสนอราคาต่อองค์การบริหารส่วนตำบลลิพัง  หากผู้ซื้อแบบและรายการละเอียดไม่ไปดูสถานที่ก่อสร้าง ให้ถือว่าผู้ซื้อแบบและรายการละเอียดได้ทราบสถานที่ก่อสร้าง  ตลอดจนอุปสรรคและปัญหาต่าง ๆ ดีแล้ว เมื่อมีอุปสรรคและปัญหาในระหว่างการดำเนินงานจะนำมาอ้างเพื่อให้พ้นความรับผิดชอบต่อองค์การบริหารส่วนตำบลลิพังมิได้

                   **กำหนดยื่นซอง**

                   **วันที่**  **26** **กุมภาพันธ์ 2558** **ตั้งแต่เวลา 08.30  น.**- **16.30  น.**  ณ  ศูนย์รวมข้อมูลข่าวสารจัดซื้อจัดจ้างของ  อบต.ระดับอำเภอ  (ที่ว่าการอำเภอปะเหลียน  ชั้น 2 ห้องท้องถิ่นอำเภอ)  อำเภอปะเหลียน  จังหวัดตรัง

**วันที่** **27 กุมภาพันธ์ 2558 –  13 มีนาคม  2558**ระหว่างเวลา **08.30 น.-16.30** **น.**  (ในวันและเวลาราชการ)  ณ  ส่วนการคลัง องค์การบริหารส่วนตำบลลิพัง

**กำหนดเปิดซอง**

**วันที่ 16 มีนาคม  2558  เวลา  10.00  น. เป็นต้นไป**ณ  ศูนย์รวมข้อมูลข่าวสารจัดซื้อจัดจ้างของ  อบต.ระดับอำเภอ (ที่ว่าการอำเภอปะเหลียน ชั้น  2 ท้องถิ่นอำเภอ) อำเภอปะเหลียน   จังหวัดตรัง

ประกาศ    ณ    วันที่   **26** เดือน   **กุมภาพันธ์**    พ.ศ. **2558**

  (ลงชื่อ)        

         (นายสมเจตน์   หนูหมาด)

                                                  นายกองค์การบริหารส่วนตำบลลิพัง

